Το σπίτι της Πιάτσας είναι ένας ΚΑΤΑΠΛΗΚΤΙΚΟΣ χώρος!
Καταρχάς το ότι βρίσκεται στο κέντρο του χωριού (την Πιάτσα) δίπλα στα ταβερνάκια και τα μαγαζιά και μια ανάσα από το δημοτικό πάρκινγκ μας διευκόλυνε τόσο πολύ.
Το σπίτι πεντακάθαρο, άνετο, καλόγουστο και οικείο! Τόσο που το λατρέψαμε!
Το μεράκι και το γούστο με σεβασμό στην τοπική αρχιτεκτονική και παράδοση υπάρχει στα πάντα. Στα λευκά κολλαριστά κουρτινάκια με το βελονάκι και τα περίτεχνα αζούρ, στους παραδοσιακούς κρεμαστούς πολυελαίους, μέχρι και στα ιδιαίτερα σερβίτσια της κουζίνας!
Απ’ την άλλη έχει όλες τις ανέσεις ενός σύγχρονου σπιτιού. Τα άνετα στρώματα με τα φρεσκοπλυμένα προστατευτικά τους, τα σχεδόν αθόρυβα aircondition,, το γρήγορο internet, το άφθονο ζεστό νερό χωρίς ενοχλητικές αναμονές, η υπέροχη και πλήρως εξοπλισμένη κουζίνα, είναι μόνο μερικά από εκείνα που έκαναν τη διαμονή μας πραγματικά αξέχαστη!!!
Η θέση του πανέμορφου χωριού της Δρυοπίδας δε, ιδανική για τις μετακινήσεις μας στις παραλίες και τα αξιοθέατα του νησιού.
Μαρία & Μανώλη σας ευχαριστούμε για την υπέροχη φιλοξενία! Είστε άψογοι οικοδεσπότες και σας ευχόμαστε να συνεχίσετε με το ίδιο μεράκι!